
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 981 

30 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΜΟΝΑΣΤΗΡΙΩΤΕΙΟΝ ΚΟΙΝΩΦΕΛΕΣ 
ΙΔΡΥΜΑ ΝΟΜΟΥ ΕΥΡΥΤΑΝΙΑΣ - ΔΩΡΕΑ ΓΕΩΡ¬ 
ΓΙΟΥ ΜΟΝΑΣΤΗΡΙΩΤΗ, ΕΠΙΤΙΜΟΥ ΔΙΕΥΘΥΝΤΗ 
ΤΟΥ ΤΜΗΜΑΤΟΣ ΚΟΙΝΩΝΙΚΗΣ ΠΡΟΝΟΙΑΣ ΝΟ¬ 
ΜΟΥ ΕΥΡΥΤΑΝΙΑΣ» και κύρωση του οργανισμού 
αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δυνατότητα παροχής υπηρεσιών ελέγχου δοχείων πίε¬ 
σης σε Ελληνικές βιομηχανίες από την Εταιρεία Τθ- 
οίιπϊδίιβ υ&βη/νεοΐιυηςδ - νβΓβϊη Οδίβιτθίοίι (Τυν Αυ¬ 


στρίας) . 2 

Επανακαθορισμός ορίων λατομικής περιοχής στη θέση 

Γεράνειο της Κοιν. Αφάλωνα Νομ. Λέσβου . 3 

Σύσταση Νομικού Προσώπου με την επωνυμία «Σχο¬ 
λική Επιτροπή 16ου Δημοτικού Σχολείου - 10ου Νη¬ 
πιαγωγείου Ρεθύμνου» . 4 

Καθορισμός Εκπαιδευτικού επιδόματος . 5 

Καθορισμός Εκπαιδευτικού επιδόματος . 6 

Διορθώσεις σφαλμάτων 

Διόρθωση Σφάλματος στη ΔΥ1 γ / οικ.39359 / 


26.10.94 κοινή απόφαση Υπουργών Οικονομικών 
και Υγείας, Πρόνοιας και Κοιν. Ασφαλίσεων . 7 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΜΟΝΑΣΤΗΡΙΩΤΕΙΟΝ ΚΟΙΝΩΦΕΛΕΣ 
ΙΔΡΥΜΑ ΝΟΜΟΥ ΕΥΡΥΤΑΝΙΑΣ - ΔΩΡΕΑ ΓΕΩΡΓΙΟΥ 
ΜΟΝΑΣΤΗΡΙΩΤΗ, ΕΠΙΤΙΜΟΥ ΔΙΕΥΘΥΝΤΗ ΤΟΥΤΜΗ- 
ΜΑΤΟΣ ΚΟΙΝΩΝΙΚΗΣ ΠΡΟΝΟΙΑΣ ΝΟΜΟΥ ΕΥΡΥΤΑ¬ 
ΝΙΑΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 597/14.7.1994 πράξη της συμβολαιογρά¬ 
φου Καρπενησιού Μαρίας Γαλανού - Σαρχώση, όπως τρο¬ 


ποποιήθηκε με τις αριθ. 678/26.9.1994 και 685/ 
7.10.1994 πράξεις της ίδιας συμβολαιογράφου, με την 
οποία ο Γεώργιος Νικολάου Μοναστηριώτης σύστησε κοι¬ 
νωφελές ίδρυμα με την επωνυμία «ΜΟΝΑΣΤΗΡΙΩΤΕΙΟΝ 
ΚΟΙΝΩΦΕΛΕΣ ΙΔΡΥΜΑ ΝΟΜΟΥ ΕΥΡΥΤΑΝΙΑΣ - ΔΩΡΕΑ 
ΓΕΩΡΓΙΟΥ ΜΟΝΑΣΤΗΡΙΩΤΗ, ΕΠΙΤΙΜΟΥ ΔΙΕΥΘΥΝΤΗ 
ΤΟΥ ΤΜΗΜΑΤΟΣ ΚΟΙΝΩΝΙΚΗΣ ΠΡΟΝΟΙΑΣ ΝΟΜΟΥ 
ΕΥΡΥΤΑΝΙΑΣ» και με έδρα την πόλη του Καρπενησιού. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 27.9.1994 γνωμοδότηση του Συμβουλίου 
Εθνικών Κληρ/των. 

4. Την αριθ. 1026431/268/0006Α/2.3.94 κοινή,ρπό- 
φαση του Πρωθυπουργού και του Υπουργού Οικονομικών 
με την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 154/Β/7.3.94). 

5. Την αριθ. ΔΥ3α/οικ 370/13.7.1994 κοινή απόφαση 
του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων με την οποία ανατέθηκαν αρ¬ 
μοδιότητες στους Υφυπουργούς Υγείας, Πρόνοιας καί 
Κοινωνικών Ασφαλίσεων (ΦΕΚ 550/Β/15.7.1994). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΜΟΝΑΣΤΗΡΙΩΤΕΙΟΝ ΚΟΙΝΩΦΕΛΕΣ 
ΙΔΡΥΜΑ ΝΟΜΟΥ ΕΥΡΥΤΑΝΙΑΣ - ΔΩΡΕΑ ΓΕΩΡΓΙΟΥ 
ΜΟΝΑΣΤΗΡΙΩΤΗ, ΕΠΙΤΙΜΟΥ ΔΙΕΥΘΥΝΤΗ ΤΟΥ ΤΜΗ¬ 
ΜΑΤΟΣ ΚΟΙΝΩΝΙΚΗΣ ΠΡΟΝΟΙΑΣ ΝΟΜΟΥ ΕΥΡΥΤΑ¬ 
ΝΙΑΣ», η οποία έγινε από το Γεώργιο Νικολάου Μοναστη- 
ριώτη με την αριθ. 597/14.7.1994 πράξη της συμβολαιο¬ 
γράφου Καρπενησιού Μαρίας Γαλανού - Σαρχώση, όπως 
τροποποιήθηκε με τις αριθ. 678/26.9.1994 και 685/ 
7.10.1994 πράξεις της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή 
θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 

του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΜΟΝΑΣΤΗΡΙΩΤΕΙΟΝ ΚΟΙΝΩΦΕΛΕΣ 

ΙΔΡΥΜΑ ΝΟΜΟΥ ΕΥΡΥΤΑΝΙΑΣ - ΔΩΡΕΑ ΓΕΩΡΓΙΟΥ 

ΜΟΝΑΣΤΗΡΙΩΤΗ, ΕΠΙΤΙΜΟΥ ΔΙΕΥΘΥΝΤΗ ΤΟΥ ΤΜΗ¬ 
ΜΑΤΟΣ ΚΟΙΝΩΝΙΚΗΣ ΠΡΟΝΟΙΑΣ ΝΟΜΟΥ ΕΥΡΥΤΑ¬ 
ΝΙΑΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΜΟΝΑΣΤΗ- 
ΡΙΩΤΕΙΟΝ ΚΟΙΝΩΦΕΛΕΣ ΙΔΡΥΜΑ ΝΟΜΟΥ ΕΥΡΥΤΑ¬ 
ΝΙΑΣ - ΔΩΡΕΑ ΓΕΩΡΓΙΟΥ ΜΟΝΑΣΤΗΡΙΩΤΗ, ΕΠΙΤΙΜΟΥ 
ΔΙΕΥΘΥΝΤΗ ΤΟΥ ΤΜΗΜΑΤΟΣ ΚΟΙΝΩΝΙΚΗΣ ΠΡΟ¬ 
ΝΟΙΑΣ ΝΟΜΟΥ ΕΥΡΥΤΑΝΙΑΣ», που συστήθηκε από το 
Γεώργιο Νικ. Μοναστηριώτη μετηναριθ. 597/14.7.1994 
πράξη της συμβολαιογράφου Καρπενησιού Μαρίας Γαλα- 
νού - Σαρχώση, όπως τροποποιήθηκε με τις αριθ. 678/ 
26.9.1994 και 685/7.10.1994 πράξεις της ίδιας Συμβο¬ 
λαιογράφου, αποτελεί Νομικό Πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν, σε εκτέλεση του νό¬ 
μου τούτου. 

2. Έδρα του ιδρύματος είναι η πόλη του Καρπενη¬ 
σιού. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσο αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοπός του ιδρύματος είναι η παροχή γαμήλιου βοηθή¬ 
ματος κάθε χρόνο σε δύο (2) θυγατέρες πολυτέκνων οικο¬ 
γενειών, κατοίκων της πόλης Καρπενησιού, οι οποίες θα 
παντρεύονται κατά τους θείους και Ιερούς Κανόνες της 
Ανατολικής Ορθοδόξου του Χριστού Εκκλησίας. 

Για το σκοπό αυτό θα διατίθεται κάθε χρόνο το 80% των 
ετησίων εισοδημάτων του ιδρύματος, ενώ το υπόλοιπο 
20% θα παραμένει ως πάγιο αποθεματικό στην περιουσία 
του ιδρύματος και θα χρησιμοποιείται για την αντιμετώ¬ 
πιση των πόσης φύσεως οικονομικών υποχρεώσεών του. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσό των έξι 
εκατομμυρίων (6.000.000) δρχ. το οποίο αποτελεί ανα¬ 
παλλοτρίωτη κατάθεση. 

2. Πάροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 


γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από οκταμελές Διοικητικό Συμ¬ 
βούλιο το οποίο αποτελείται από τους: 

α. Γεώργιο Μοναστηριώτη του Νικολάου, 
β. Εκάστοτε Πρόεδρο Πρωτοδικών Ευρυτανίας, 
γ. Εκάστοτε Διευθυντή του Υποκαταστήματος της 
Αγροτικής Τράπεζας της Ελλάδος στο Καρπενήσι. 

δ. Εκάστοτε Διευθυντή του Τμήματος Κοινωνικής Πρό¬ 
νοιας Νομού Ευρυτανίας. 

ε. Εκάστοτε Πρόεδρο του Συλλόγου Πολυτέκνων Νο¬ 
μού Ευρυτανίας. 

στ. Έναν εκπρόσωπο της Εκκλησίας, που ορίζεται από 
τον εκάστοτε Μητροπολίτη Καρπενησιού, 
ζ. Χαράλαμπο Κούτσικο του Γεωργίου, Δικηγόρο, 
η. Δήμητρα Παπανίκα του Ιωάννη, γραμματέα του Πρω¬ 
τοδικείου Ευρυτανίας. 

2. Σε περίπτωση θανάτου κάποιου εκ των ονομαστικά 
αναφερομένων μελών του Διοικητικού Συμβουλίου, ο 
αριθμός των μελών μειώνεται αντίστοιχα μέχρι το Διοικη¬ 
τικό Συμβούλιο να αποτελείται από πέντε μέλη. 

3. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία που διενεργείται με¬ 
ταξύ τους κατά το μήνα Δεκέμβριο κάθε τρίτου έτους, τον 
Πρόεδρο, τον Αντιπρόεδρο, το Γραμματέα και τον Ταμία, 
των οποίων η θητεία θα είναι τριετής. 

4. Ειδικά το πρώτο Διοικητικό Συμβούλιο στο οποίο θα 
συμμετέχει ο ιδρυτής και του οποίου η θητεία θα διαρκέ¬ 
σει μέχρι την 31η Δεκεμβρίου του έτους θανάτου του 
ιδρυτή, αποτελείται από τους: 

α) Γεώργιο Μοναστηριώτη του Νικολάου, ως Πρόε¬ 
δρο. 

β) Εκάστοτε Πρόεδρο Πρωτοδικών Ευρυτανίας, ως 
Αντιπρόεδρο. 

γ) Εκάστοτε Διευθυντή του Υποκαταστήματος της 
Αγροτικής Τράπεζας της Ελλάδας στο Καρπενήσι, ως μέ¬ 
λος. 

δ) Έναν εκπρόσωπο της Εκκλησίας, ως μέλος, 
ε) Εκάστοτε Δ/ντή του Τμήματος Κοινωνικής Πρόνοιας 
Νομού Ευρυτανίας, ως μέλος. 

στ) Εκάστοτε Πρόεδρο του Συλλόγου Πολυτέκνων Νο¬ 
μού Ευρυτανίας, ως μέλος. 

ζ) Χαράλαμπο Κούτσικο του Γ εωργίου, Δικηγόρο, ως τα¬ 
μία και 

η) Δήμητρα Παπανίκα του Ιωάννη, γραμματέα του Πρω¬ 
τοδικείου Ευρυτανίας, ως Γ ραμματέα. 

Αναπληρωματικά μέλη αυτών είναι τα εξής: 

1) Γεώργιος Αρμάγος 

2) Ιωάννης Τσίγκας και 

3) Νικόλας Παρμάκης 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/1939, 
εκτός της περιπτώσεως της παραγράφου 2 του παρόντος 
άρθρου. 

6. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα όποτε το ζητήσει ο Πρόεδρος ή ένα 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

7. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απδντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

9. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 5 του παρόντος άρθρου. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη του μετέ¬ 
χουν στη συνεδρίαση. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. Κατ’ εξαίρεση είναι 
δυνατό, κατόπιν απόφασης του Διοικητικού Συμβουλίου 
να καταβληθεί αμοιβή σε μέλος αυτού για μόνιμη ή έκτα¬ 
κτη απασχόλησή του σε θέματα ή υπηρεσίες εκτός του 
κύκλου των καθηκόντων του Διοικητικού Συμβουλίου. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Ευρυτανίας) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με το απολογισμό, καταρτίζει, ψηφίζει και υποβάλ¬ 
λει και το γενικό ισολογισμό του ενεργητικού και του πα¬ 
θητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 


και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέματα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο θ 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκοπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
κωλύματος τούτου, άλλο μέλος του Διοικητικού Συμβου¬ 
λίου που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζεται ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
αι βραβείων. 

ε) Στελέχη αριθμημένων διπλοτύπων αποδείξεων εί¬ 


σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του κάθε χρόνο μέχρι και την 15η 
Απριλίου, όλες τις ενδιαφερόμενες που δικαιούνται οικο¬ 
νομική ενίσχυση για την αντιμετώπιση των δαπανών του 
γάμου τους, να υποβάλουν σ’ αυτό μέχρι και την 30η 
Μαΐου, σχετική αίτηση με τα απαραίτητα δικαιολογητικά 
που αναφέρονται στην παραπάνω προκήρυξη - πρό¬ 
σκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται, με αποδεικτικό έξω από τα γραφεία του 
ιδρύματος και του Δημοτικού Καταστήματος Καρπενη¬ 
σιού, καθώς και έξω από τους Ιερούς Ναούς της περιφέ¬ 
ρειας της Ι.Μ. Καρπενησιού και να δημοσιεύεται μια φορά 
σε μία τοπική, κατά προτίμηση ημερήσια, εφημερίδα της 
περιφέρειας του ιδρύματος. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν τελέσει γάμο τον προηγούμενο χρόνο της κα¬ 
ταβολής του βοηθήματος (δηλαδή από 1 ης Ιανουάριου μέ¬ 
χρι 31ης Δεκεμβρίου) και με την προϋπόθεση ότι ο γάμος 
τους δεν έχει λυθεί για οποιονδήποτε λόγο, τόσο κατά τον 
χρόνο υποβολής των δικαιολογητικών όσο και κατά το 
χρόνο καταβολής του γαμήλιου βοηθήματος. 

β) Είναι θυγατέρες πολυτέκνων οικογενειών, σύμφωνα 
με την εκάστοτε ισχύουσα κρατική νομοθεσία περί πολυ¬ 
τέκνων. 

γ) Είναι κάτοικοι της πόλης Καρπενησιού, ηλικίας 17 
έως 30 ετών και οικονομικά αδύνατες. 

δ) Διακρίνονται για το ήθος τους. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και επιλέγει - ανακηρύσσει, με 
αιτιολογημένη απόφασή του, τις νέες που θα ενισχυθούν 
οικονομικά για την αντιμετώπιση των δαπανών του γάμου 
τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριιθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά με την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος και του Δημοτικού καταστήματος, 

καθώς και έξω από τους Ιερούς ναούς της περιφέρειας 
της Ι.Μ. Καρπενησιού, με αποδεικτικό που θα υπογράφε¬ 
ται από το Γραμματέα ή άλλο εξουσιοδοτημένο υπάλληλο 
του ιδρύματος και από ένα δημότη Καρπενησιού. 

Με την απόφαση αυτή καλούνται επίσης οι υπόλοιπες 
ενδιαφερόμενος υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατατίθεται με απόδειξη παραλαβής 
στο Γ ραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα¬ 
τος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα κάθε δικαιούχου. 

Το ποσό αυτό του βοηθήματος θα παραδίδεται στις δι¬ 
καιούχους την 1 η Αυγούστου κάθε χρόνου, ημέρα εορτής 
των επτά Αγίων Μακκαβαίων παίδων και της μητρός τους 
Σολωμωνής, μετά την τέλεση μνημοσύνου στον Ιερό Ναό 
Αγίας Τριάδος στο Καρπενήσι, υπέρ αναπαύσεως της ψυ¬ 
χής των γονέων και αδελφών του ιδρυτού του ιδρύματος 
Γεωργίου Μοναστηριώτη, όπως και του ίδιου μετά το θά¬ 
νατό του. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές, στην 
εποπτεύουσα αρχή, η οποία είναι δυνατό να εγκρίνει ή να 
απορρίψει ή να τροποποιήσει τη σχετική απόφαση του 
Διοικητικού Συμβουλίου του ιδρύματος, ως προς μία από 
τις υποψήφιες ή και να διατάξει την επανάληψη όλης της 
διαδικασίας επιλογής και ανακήρυξης των δικαιούχων της 
οικονομικής ενίσχυσης. 

7. Σε περίπτωση που δεν υπάρχουν δικαιούχοι ή είναι λι- 
γότερες από δύο και υπάρξει αδιάθετο χρηματικό ποσό, 
θα προστίθεται στον υφιστάμενο λογαριασμό καταθέ- 
σεως του ιδρύματος. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο ή αδρανείας του, επί μία τριετία, η περιουσία 
του θα περιέλθει ως κεφάλαιο αυτοτελούς διαχειρίσεως, 
σε ίδρυμα που θα επιδιώκει τον ίδιο η παρεμφερή σκοπό. 
Το Διοικητικό Συμβούλιο του υπό διάλυση ιδρύματος θα 
προσδιορίζει με απόφασή του, η οποία θα λαμβάνεται 
κατά τα ανωτέρω αναφερόμενα, το διάδοχο ίδρυμα. 


Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 22 Δεκεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ Κ. ΑΣΦ/ΣΕΟΝ 

Δ. ΓΕΩΡΓΑΚΟΠΟΥΛΟΣ ΕΜΜΑΝ. ΣΚΟΥΛΑΚΗΣ 

ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριθ. 13659/Φ17.4/286 (2) 

Δυνατότητα παροχής υπηρεσιών ελέγχου δοχείων πίεσης 

σε Ελληνικές βιομηχανίες από την Εταιρεία ΤοοάπίβΙιβ 

ϋάβΓννβοΜυηρβ - νβΓβίη ΟδΙβΓΓβίοίι (Τυν Αυστρίας). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Νόμου 1558/85 «Κυβέρνηση και 
Κυβερνητικά Όργανα» (ΦΕΚ 137 Α'). 

2. Το Π.Δ. 229/86 «Σύσταση και Οργάνωση της Γ ενικής 
Γραμματείας Βιομηχανίας» (ΦΕΚ 96/Α/87) όπως τροπο¬ 
ποιήθηκε με το Π.Δ. 396/89 (ΦΕΚ 172 Α’). 

3. Το άρθρο 22 του Ν. 1682/87 «Μέσα και όργανα ανα¬ 
πτυξιακής πολιτικής.και άλλες διατάξεις» (ΦΕΚ 14 Α’). 

4. Την υπουργική απόφαση ΦΕΚ 291/Β/87 «Συσκευές 
πίεσης και μέθοδοι ελέγχου αυτών σε συμμόρφωση προς 
την οδηγία 76/767/ΕΟΚ», όπως τροποποιήθηκε από την 
17084Φ17.4/471/28.9.93 (ΦΕΚ 801 Β’) νέωτερη από¬ 
φαση του Υπουργού Βιομηχανίας. 

5. Την οικ.14165/Φ17.4/373/27.7.93 απόφαση του 
Υπουργού Βιομηχανίας, Ενέργειας και Τεχνολογίας «θέ¬ 
σπιση κανονισμού για την ασφαλή κατασκευή και κυκλο¬ 
φορία των δοχείων πίεσης και συσκευών αερίου» (ΦΕΚ 
673 Β’). 

6. Την 15177/Φ17.4/404/23.8.93 απόφαση του 
Υπουργού Βιομηχανίας, Ενέργειας και Τεχνολογίας «Ανα¬ 
γνώριση δυνατότητας ανάληψης εργασιών ελέγχου δο¬ 
χείων πίεσης και συσκευών αερίου» (ΦΕΚ 665 Β'). 

7. Την 13659/286/29.8.94 αίτηση της Τυν ΑΙΙδΤΒΙΑ 
ΕΛΛΑΣ ΕΠΕ με την οποία υπεβλήθησαν τα προβλεπόμενα 
από την προηγούμενη απόφαση δικαιολογητικά και ζητή¬ 
θηκε η αναγνώρισή τους ως φορέα ελέγχου δοχείων πίε¬ 
σης. 

8. Την από 1.94 έκθεση αυτοψίας - εισήγηση της συ- 
σταθείσας με την 15177/23.8.93 απόφαση επιτροπής. 

9. Τις διατάξεις του άρθρου 27 του Ν. 2081 /1992 (ΦΕΚ 
154 Α’). 

10. Το γεγονός ότι από τις διατάξεις της παρούσης από¬ 
φασης δεν προκύπτει δαπάνη εις βάρος του κρατικού 
προϋπολογισμού. 

11. Την ΥΠ/122/14.7.94 (ΦΕΚ 530/Β/15.7.94) από¬ 
φαση του Πρωθυπουργού και του Υπουργού Βιομηχανίας 

«Καθορισμός αρμοδιοτήτων του Αναπληρωτή Υπουργού 
Βιομηχανίας Χρήστου Ροκδφυλλου», αποφασίζουμε: 

Αρθρο 1 

1. Αποδεχόμεθα όπως η Εταιρεία: ΤοοάπίεΙιβ ΙΙόβπΛ/3- 
οίιυηςε - νβΓβίη ΟδΙβπβίοίι με έδρα τη Βιέννη παρέχει σε 
ελληνικές βιομηχανικές υπηρεσίες ελέγχου δοχείων πίε¬ 
σης, που προβλέπονται στην Οικ.14165/Φ17.4/373/ 
27.7.93 απόφαση του Υπουργού Βιομηχανίας, Ενέργειας 
και Τεχνολογίας, ειδικότερα: 

α. Για τα μη επαναπληρούμενα μεταφερόμενα δοχεία 
πίεσης καθώς και για τα δοχεία που είναι μεγαλύτερα από 
45011. 

- Έλεγχος τεχνικών φακέλων με απευθείας υποβολή 
των σχετικών δικαιολογικών σ' αυτές. 

-Διενέργεια δοκιμών και επαλήθευση των προβλέ¬ 
ψεων του τεχνικού φακέλου. 

- Σε συνέχεια των προηγουμένων χορήγηση βεβαιώ¬ 
σεων ελέγχου. 

β. Διενέργεια περιοδικών επανελέγχων σε δοχεία πίε¬ 
σης μεγαλύτερα των 45011 και χορήγηση των αντιστοίχων 
βεβαιώσεων. 

2. Η ανωτέρω Εταιρεία οφείλει να κοινοποιεί στο Υπουρ¬ 
γείο Βιομηχανίας, Ενέργειας και Τεχνολογίας, 3η Δ/ 
νση Κλαδικής Βιομηχανικής Πολιτικής, κάθε βεβαίωση 
εξέτασης τύπου, ελέγχου ή περιοδικού επανελέγχου που 
ήθελε εκδόσει στα πλαίσια εφαρμογής της παρούσας. 

3. Η παρούσα απόφαση ανακαλείται προσωρινά ή ορι¬ 
στικά σε περίπτωση που αποδειχθεί ότι η παραπάνω Εται¬ 
ρεία έπαψε να πληροί τα κριτήρια του παραρτήματος 1 ή 
σε περίπτωση που λόγοι συνδεόμενοι με την αλλαγή του 
θεσμικού πλαισίου επιβάλλουν αυτό. 

4. Ορίζεται η 3η Διεύθυνση Κλαδικής Βιομηχανικής Πο¬ 
λιτικής της Γενικής Γραμματείας Βιομηχανίας ως αρμόδια 
Υπηρεσία για την εφαρμογή της παρούσας αποφάσεως. 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Δεκεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΡΟΚΟΦΥΛΛΟΣ 
-♦- 

Αριθ. 1129 (3) 

Επανακαθορισμός ορίων λατομικής περιοχής στη θέση 

Γεράνειο της Κοιν. Αφάλωνα Νομ. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 3 του Ν. 2115/93 «περί 
εκμετάλλευσης λατομείων αδρανών υλικών και άλλες δια¬ 
τάξεις». 

2. Την απόφαση του Νομάρχη Λέσβου 750/16.8.94 
«Καθορισμός λατομικής περιοχής στο Γεράνειο Κοιν. 
Αφάλωνα Ν. Λέσβου». 

3. Την από 30.11.94 έκθεση της Επιτροπής Καθορι¬ 
σμού Λατομικών περιοχών Νομού Λέσβου περί επανακα¬ 
θορισμού των ορίων της λατομικής περιοχής στη θέση Γε- 


ράνειο περιοχής στη θέση Γεράνειο περιοχής Κοιν. Αφά¬ 
λωνα. 

4. Την οικ. 1119/20.12.94 εισήγηση του Τμ. Βιομηχα¬ 
νίας προς το Νομαρχιακό Συμβούλιο Νομαρχίας Λέ¬ 
σβου. 

5. Την 147/94/22.12.94 γνωμάτευση του Νομαρχιακού 
Συμβουλίου και συγκεκριμένα την απόφαση υπ’ αριθμ. 
74/94/Πρακτ. Νο 16 της από 21.12.94 Συνεδρίασης Νο¬ 
μαρχιακού Συμβουλίου, αποφασίζουμε: 

Επανακαθορίζουμε τα όρια της καθορισθείσης με την 
απόφαση Νομάρχη 750/16.8.94 λατομικής περιοχής, 
εκτάσεως 102,075 στρεμμάτων που προσδιορίζεται από 
τις εξής ορθογώνιες καρτεσιανές συντεταγμένες εξαρτη¬ 
μένες από το Κ.Φ.Χ. Μυτιλήνης κλ. 1:100.000 με φ=39 
15, λ=2 45 και σημεία: 


Σημείο 

X 

Ψ 

Α" 

-395 

-11595 

Ε' 

- 30 

- 11255 

Β' 

+ 345 

-11465 


Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί όπου πρέπει. 

Μυτιλήνη, 22 Δεκεμβρίου 1994 

Ο Νομάρχης 
ΗΛΙΑΣ ΤΣΙΜΠΙΔΗΣ 

-♦- 

Αριθ. 18826 (4) 

Σύσταση Νομικού Προσώπου με την επωνυμία «Σχολική 

Επιτροπή 16ου Δημοτικού Σχολείου - 10ου Νηπιαγω¬ 
γείου Ρεθύμνου». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/ 
89). 

2. Τις όμοιες του άρθρου 5 του Ν. 1894/90 «Για την 
Ακαδημία των Αθηνών και άλλες εκπαιδευτικές διατάξεις, 
όπως τροποποιήθηκαν μεταγενέστερα». 

3. Την 510/1994 απόφαση του Δημοτικού Συμβουλίου 
Ρεθύμνης που λήφθηκε νομότυπα, αποφασίζουμε: 

1. Συνιστούμε στο Δήμο Ρεθύμνης του Νομού Ρεθύ¬ 
μνης ίδιο Νομικό Πρόσωπο με την επωνυμία «Σχολική Επι¬ 
τροπή 16ου Δημοτικού Σχολείου 10ου Νηπιαγωγείου Ρε¬ 
θύμνης». 

2. Σκοπός του Νομικού Προσώπου είναι: 

- Η διαχείριση των πιστώσεων που της διατίθενται για 
την κάλυψη των δαπανών λειτουργίας των σχολείων (θέρ¬ 
μανσης, φωτισμού, ύδρευσης, τηλεφώνου, αποχέτευσης, 
αναλωσίμων υλικών κ.λπ.). 

- Η εκτέλεση έργων για επισκευή και συντήρηση των δι¬ 
δακτηρίων και του κάθε είδους εξοπλισμού τους. 

- Η αμοιβή καθαριστριών. 

- Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφο¬ 
διασμό από τον ΟΣΚ των αντιστοίχων σχολείων με έπιπλα 
και εξοπλιστικά είδη και από το Υπουργείο Εθνικής Παι¬ 
δείας και θρησκευμάτων με βιβλία για τις αντίστοιχες σχο¬ 
λικές βιβλιοθήκες. 

- Η διαχείριση των εσόδων από ενδεχόμενη εκμετάλ¬ 
λευση των σχολικών κυλικείων καθώς και 

- Η λύψη κάθε άλλου μέτρου που κρίνεται αναγκαίο για 

τη στήριξη της διοικητικής λειτουργίας των σχολικών μο¬ 
νάδων. 

Το Νομικό Πρόσωπο διοικεΐται από εννεαμελές Διοικη¬ 
τικό Συμβούλιο αποτελούμενο από: 

α) Τον εκάστοτε Δήμαρχο ή Αντιδήμαρχο Ρεθύμνης ή 
Δημοτικό Σύμβουλο Ρεθύμνης. 

β) Τον εκάστοτε Διευθυντή του 16ου Δημοτικού Σχο¬ 
λείου Ρεθύμνης. 

γ) Τον εκάστοτε Διευθυντή του 10ου Νηπιαγωγείου Ρε¬ 
θύμνης. 

δ) Εκπρόσωπο του Συλλόγου Γονέων και Κηδεμόνων 
των μαθητών του 16ου Δημοτικού Σχολείου Ρεθύμνης. 

ε) Εκπρόσωπο του Συλλόγου Γονέων και Κηδεμόνων 
των μαθητών του 10ου Νηπιαγωγείου Ρεθύμνης. 

ε) Τέσσερις (4) δημότες που θα επιλέγονται από το εκά¬ 
στοτε Δημοτικό Συμβούλιο. 

4. Η θητεία του πρώτου Διοικητικού Συμβουλίου λήγει 
με τη λήξη της παρούσης δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

5. Πόροι του Νομικού Προσώπου είναι: 

- Ετήσια επιχορήγηση του Δήμου Ρεθύμνης. 

- Ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Είσπραξη από το αντίτιμο των παρεχομένων πραγμά¬ 
των ή υπηρεσιών. 

- Πρόσοδο από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Με την παρούσα απόφαση δημιουργείται οικονομική 
επιβάρυνση για το Δήμο Ρεθύμνου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρέθυμνο, 20 Δεκεμβρίου 1994 

Ο Νομάρχης 
I. ΦΩΤΑΚΗΣ 

-♦- 

Αριθ. 12 1548 (5) 

Καθορισμός Εκπαιδευτικού επιδόματος. 

ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ 
ΔΥΝΑΜΙΚΟΥ 

Το Δ.Σ. του Ο.Α.Ε.Δ. σύμφωνα με: 1) Το άρθρο 11 του 
Ν. 1836/89, 2) την εισήγηση της Υπηρεσίας, 3) τη σύμ¬ 
φωνη γνώμη των μελών του, αποφασίζει: 

Όπως το ωριαίο εκπαιδευτικό επίδομα που θα κατα¬ 
βάλλεται στους καταρτιζομένους του τμήματος ΤΕΚ ειδι¬ 


κότητας: «Σχεδιασμός και παραγωγή πλεκτού ενδύματος 
με χρήση Η/Υ στο ποσό των 400 δρχ. 

Κάλυψη δαπάνης: 

1. Από τις διατάξεις αυτής της απόφασης προκαλείται 
δαπάνης σε βάρος του προϋπολογισμού του Νομικού 
Προσώπου ΟΑΕΔ, ύψους 2.400.000 δρχ. για το τρέχον οι¬ 
κονομικό έτος. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου ΟΑΕΔ, ύψους 
2.400.000 δρχ. με τα στοιχεία 419, 521 β και 535α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Δεκεμβρίου 1994 

Ο Πρόεδρος 
Ρ. ΣΠΥΡΟΠΟΥΛΟΣ 

-♦- 

Αριθ. 12 1550 (6) 

Καθορισμός Εκπαιδευτικού επιδόματος. 

ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ 

ΔΥΝΑΜΙΚΟΥ 

Το Δ.Σ. του Ο.Α.Ε.Δ. σύμφωνα με: 1) Το άρθρο 11 του 
Ν. 1836/89, 2) την εισήγηση της Υπηρεσίας, 3) τη σύμ¬ 
φωνη γνώμη των μελών του, αποφασίζει: 

Όπως το ωριαίο εκπαιδευτικό επίδομα που θα κατα¬ 
βάλλεται στους καταρτιζομένους του τμήματος ΤΕΚ ειδι¬ 
κότητας: «Φροντίδα Υπερηλίκων» στο ποσό των 600 δρχ. 

Κάλυψη δαπάνης: 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού Προ¬ 
σώπου ΟΑΕΔ, ύψους 2.400.000 δρχ. για το τρέχον οικο¬ 
νομικό έτος. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου ΟΑΕΔ, ύψους 
2.400.000 δρχ. με τα στοιχεία 419, 521 β και 535α. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Δεκεμβρίου 1994 

Ο Πρόεδρος 
Ρ. ΣΠΥΡΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στη ΔΥΙγ/οικ. 39359/26.10.94 κοινή απόφαση των 
Υπουργών Οικονομικών και Υγείας, Πρόνοιας και Κοιν. 
Ασφαλίσεων (ΦΕΚ 817/1.11.94/τ.Β') και σε ό,τι αφορά το 
θεραπευτήριο χρονιών παθήσεων Μελλισίων, διορθώνε¬ 
ται το εσφαλμένο «Διοικητικός ΠΕ» στο ορθό «Διοικητικός 
ΔΕ». 

(Από το Υπ. Υγείας, Πρόνοιας και Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕίΕΧ 

22.3211 ΥΡΕΤ ΟΠ 

λειτουργούν καθημερινά από Θ.ΟΟ' έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 



— 


Πώληση ΦΕΚ όλων των Τευχών Σολωμού 51 τηλ.: 52.39.762 
ΒΙΒΛΙΟΘΗΚΗ: Σολωμού 51 τηλ.: 52.48.188 ... 

' Για φωτοαντίγραφα παλαιών τευχών στην οδο Σολωμου οι τηΛ.. οζ. 'γτ 1 _ 

Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 . 25.713 - 52.4Μ.04/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.. 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχοο της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 
α) Για το Τεύχος Α’ Δρχ. 


β) 

Υ) 

δ) 

ε) 

στ) 

ζ) 

η) 

θ) 

ι) 

ια) 


» » Β' » 

» » Γ' » 

» » Δ' » 

» » Αναπτυξιακών Πράξεων » 

» » Ν.Π.Δ.Δ. » 

» » ΠΑΡΑΡΤΗΜΑ » 

» » Δελτ. Εμπ.& Βιομ. Ιδ. » 

» » Αν. Ειδικού Δικαστηρίου » 

» » Α.Ε. & Ε.Π.Ε. » 


Για όλα τα Τεύχη εκτός ΤΑΕ-ΕΠΕ 


15.000 

30.000 

10.000 

30.000 

20.000 

10.000 

5.000 

10.000 

3.000 

200.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 

» 

» 

» 

» 


750 

1.500 

500 

1.500 

1.000 

500 

250 

500 

150 

10.000 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





